Na bandiera o anca pavion ła xe toco de stofa o de on altro materiałe de uno o pì cołori, disposti a bande orizontałi o secondo on particołar dixegno che raprexenta sinbolicamente on Stato, na comunità rejonal, łéngoistega o etnica, on partio, on sindacato on'asociasion sportiva o altro. Jeneralmente na bandiera ła xe fata sventołare da on'asta, ma ła pol esare anca rapresentada so adexivi, targhete, foji de carta e custa via.